Програмско подрачје:Литература –Алегорија(стилско изразно средство)

“Без срце”

Матеј Бор

Патник патувал

И на пазарите каде што се продава сешто

како: кајсии и цвеќиња

рано напролет,го продавал своето срце.

И кога го распродал,

рекол:” Што сега?”

Ја прашал канаринката:” Да те купам тебе?”

“Зошто сум ти сега, кога немаш срце?”

Го запрашал песот:” Да те купам тебе?”

“Ќе ме претепаш сега, кога немаш срце!”

Ја прашал ѕвездата:” Да те купам тебе?”

“Каде ќе ме сместиш, кога немаш срце?”

И најпосле решил

Куќа да си соѕида.

И така направил.

А кога луѓето поминувале-прашувале:

“Кој живее во оваа куќа?”

Никогаш не отвори ни прозор ни врата!

Рекла куќата:

“Човекот кој во мене се скри,

зашто му е срам што си го продал срцето.”

\*Одговори ги следниве прашања:

-Што симболизира срцето?

-Од што се срамел човекот и се криел од луѓето?

-Размисли за идејата од песната.

-Усно раскажи настан кога си се срамел од својата постапка.

\*Запомни

Едно збори-друго мисли,вели народната поговорка,а ние многу често во литературата среќаваме дела во кои писателите своите мисли ги предаваат во прикриена форма,односно употребуваат зборови со спротивно значење.

Стилското изразно средство преку кое зборовите и поимите

добиваат преносно значење се вика алегорија.Алегорија(според грчките зборови allos-друго и agoreuo- зборувам,говорам) е изразно средство и со неа мислите се искажуваат во обратно значење,во скриена завиена форма.